ஜொகூர் சுல்தான் இபுராகிம் அல் மசூர்

சுல்தான் இபுராகிம் அல் மசூர் அல்லது ஜொகூர் சுல்தான் இபுராகிம் அல் மசூர் GCMG; GBE (17 செப்டம்பர் 1873 – 8 மே 1959) (ஆங்கிலம்: Sultan Ibrahim ibni Sultan Abu Bakar; மலாய்: Sultan Ibrahim Al-Masyhur Al-Khalil Ibrahim Shah; சாவி: ) என்பவர் நவீன ஜொகூர் மாநிலத்தின் இரண்டாவது சுல்தான் ஆவார்.

இவர் ஓர் ஆங்கிலப் பண்பார்வலர் (Anglophile). பிரித்தானிய முடியாட்சியுடன் நெருங்கிய உறவுகளைப் பேணி வந்தார். ஜொகூர் மாநிலத்தின் தன்னாட்சிக்காக ஐக்கிய இராச்சியத்தின் மன்னர்களுடனான தனது தனிப்பட்ட உறவுகளை அடிக்கடி பயன்படுத்திக் கொண்டார். மலாயா விடுதலை (Malayan Declaration of Independence); மற்றும் பிரித்தானிய காலனித்துவ விரிவாக்க இலட்சியங்களையும் எதிர்த்தார். 

இவற்றின் காரணமாக, பின்னர் காலத்தில் அவர் மலாயாவில் பெரிய அளவில் விமர்சிக்கப்பட்டார். அவர் தனது பெரும்பாலான நேரத்தை ஜொகூருக்கு அப்பால் உள்ள இடங்களில் செலவு செய்தார். குறிப்பாக அவர் ஐரோப்பாவிலும், ஐக்கிய இராச்சியத்திலும் நீண்ட காலம் பயணம் செய்தார்.

வாழ்க்கை
சுல்தான் இபுராகிம் 1873 செப்டம்பர் 17 அன்று சிங்கப்பூரின் இசுதானா பிடாதாரியில் (Istana Bidadari) பிறந்தார். இங்கிலாந்தில் உள்ள ஓர் உறைவிடப் பள்ளியில் ஆரம்பக் கல்வியைப் பெற்றார். தன் இளமைக்காலப் பருவத்தில் ஜொகூர் அரச இராணுவப் படைகளின் (Johor Military Forces) இரண்டாவது லெப்டினன்ட் பதவியில் நியமிக்கப்பட்டார். 

பின்னர் அவர் மே 23, 1891 அன்று ஜொகூர் மாநிலத்தின் முதல் துங்கு மகோட்டாவாக நியமிக்கப்பட்டார்.Basri, Johor, 1855–1917: Pentadbiran dan Perkembangannya, pg 64 

சுல்தான் இபுராகிம் தன் தந்தையால் ஐரோப்பாவிற்கு அழைத்துச் செல்லப்பட்டார். அங்கு அவர் ஐரோப்பிய அரச குடும்பங்களுக்கு அறிமுகப்படுத்தப்பட்டார்.Nadarajah, Johore and the Origins of British Control, 1895–1914, pg 48 துங்கு மகோத்தாவாக (பட்டத்து இளவரசர்) இருந்த காலத்தில், துங்கு இப்ராகிம் அவ்வப்போது மாநிலத்தின் ஆட்சியாளராகச் செயல்பட்டார். 

அவரின் தந்தை ஜொகூர் சுல்தான் அபு பக்கர் வெளிநாடுகளுக்குச் செல்லும் போதெல்லாம் இவரிடம் சில அரசுப் பணிகள் ஒப்படைக்கப்பட்டன.  சுல்தான் இபுராகிம் தன் ஓய்வு நேரங்களில், பெரும்பாலான நேரத்தை வேட்டையாடுதல்; மற்றும் குதிரைப் பந்தயத்தில் செலவிட்டார்.Tate, The Making of Modern South-East Asia, pg 144

ஜொகூர் மாநில அரசியலமைப்பு

1895-ஆம் ஆண்டு ஏப்ரல் மாதத்தில் சுல்தான் அபு பக்கர் ஜொகூர் மாநில அரசியலமைப்பை (Johor State Constitution) உருவாக்கியபோது கையொப்பமிட்ட மூன்று பேரில் துங்கு இப்ராகிமும் ஒருவர் ஆவார்.Kings of old feared and revered, 1 March 2009, New Straits Times அதே ஆண்டு மே மாதம், துங்கு இப்ராகிம் சுல்தான் அபு பக்கருடன் இலண்டனுக்குச் சென்றார். ஜொகூர் மாநில விவகாரங்கள் குறித்து இலண்டன் காலனித்துவ அலுவலகத்துடன் மேலும் பேச்சுவார்த்தைகள் நடத்த சுல்தான் அபு பக்கர் விரும்பினார். 

சுல்தான் அபு பக்கர் இங்கிலாந்தை அடைந்தபோது உடல்நிலை சரியில்லாமல் இருந்தார். அந்தக் கட்டத்தில் துங்கு இப்ராகிம் தனது தந்தையின் படுக்கை அறையிலேயே அதிக நேரத்தைச் செலவிட்டார். 1895-ஆம் ஆண்டு சூன் மாதம் சுல்தான் அபு பக்கர் காலமானார்.Noor, The Other Malaysia: Writings on Malaysia's Subaltern History, pg 51

தொடக்க ஆண்டுகள் (1895–1914)
துங்கு இப்ராகிம் ஜொகூர் சுல்தானாக செப்டம்பர் 7, 1895 அன்று அறிவிக்கப்பட்டார்; சுல்தான் அபு பக்கர் அடக்கம் செய்யப்பட்ட நாளில். துங்கு இப்ராகிமின் ஒரு வயது மகன் துங்கு இசுமாயில், துங்கு இப்ராகிமின் வாரிசாக அறிவிக்கப்பட்டார்.Puthucheary, The Politics of Administration: The Malaysian Experience, pg 29  1895 நவம்பர் 2 அன்று முறையான முடிசூட்டு விழா நடைபெற்றது.Anon, European Settlements in the Far East, pg 265 1896-ஆம் ஆண்டு துங்கு இப்ராகிம் மாநில அரசாங்கத்தை ஏற்றுக்கொண்டார். அவரின் முதல் பணிகளில் ஒன்று; ஜொகூர் மாநிலம் எதிர்கொண்ட நிதிச் சிக்கல்களுக்குத் தீர்வு காண்பதாகும்.Gullick, Rulers and Residents: Influence and Power in the Malay States, 1870–1920, pg 131 

துங்கு இப்ராகிமின் ஊழியர்கள் பலர் தங்கள் சம்பளத்தைப் பெறுவதில் தாமதம் ஏற்பட்டதாகப் புகார் தெரிவித்தனர். அவர்களுக்கு பெரும்பாலும் தவணைகளில் ஊதியம் வழங்கப்பட்டது. பின்னர் சுல்தான் இப்ராகிம் மாநிலக் கருவூலத்தை அணுக்கமாக மேற்பார்வையிடும் பொறுப்பை ஏற்றுக்கொண்டார். சம்பள நாளில் மாநில ஊழியர்களின் ஊதியத்தை அவர் நேரில் பார்வையிட்டார்.Winstedt, A History of Johore (1365–1941), pg 141

அதே 1896-ஆம் ஆண்டில், ஜொகூர் பதச்சாறு மற்றும் மிளகு சங்கத்தின் (Johor Gambier and Pepper Society) குழு உறுப்பினர்களை நியமிக்கும் பணியையும் துங்கு இப்ராகிம் ஏற்றுக்கொண்டார்.Trocki, Prince of Pirates: The Temenggongs and the Development of Johor and Singapore, 1784–1885, pg 179 பொது நிர்வாகத் திறன்களில் சுல்தான் இப்ராகிம் அனுபவமற்றவர். அதனால் ஜொகூர் மாநில விவகாரங்களில் தன் தனிப்பட்ட செயலர் டத்தோ அமர் தி ராஜா அப்துல் ரகுமான் ஆண்டக் (Abdul Rahman Andak) என்பவரைப் பெரிதும் நம்பியிருந்தார்.Winstedt, A History of Johore (1365–1941), pg 142

இறப்பு
சுல்தான் இப்ராகிம் தன் வாழ்க்கையின் கடைசி இரண்டு ஆண்டுகளை இலண்டன் குரோசுவெனர் அவுஸ் விடுதியில் (Grosvenor House Hotel) உள்ள தன் குடியிருப்பில் கழித்தார். அவர் தம்முடைய பெரும்பாலான நேரத்தை தொலைக்காட்சி பார்ப்பதிலும், திரையரங்குகளுக்குச் செல்வதிலும் கழித்தார். மேலும் அவரின் ஆறாவது மனைவி மார்செல்லா மெண்டல் (Marcella Mendl) மற்றும் அவர்களின் மகள் துங்கு மெரியம் ஆகியோரின் துணையுடன் தம் கடைசி காலத்தைக் கழித்தார்.Shrubs in the Fairway, TIME Magazine, 18 May 1959 1959 மே 8-ஆம் தேதி தம்முடைய குடியிருப்பில் காலமானார். 

அவருடைய கடைசி நேரத்தில் அவரின் மனைவி அவருடைய படுக்கைக்கு அருகில் இருந்ததாகக் கூறப்படுகிறது. The Sultana of Johore–The Story Behind the Stamp , Gibbons Stamp Monthly, September 2007 சுல்தானின் உடல் 1959 சூன் மாதம் ஜொகூர் பாருவுக்கு கொண்டுவரப்பட்டது. அங்கு அவருக்கு அரசு மரியாதையுடன் இறுதிச் சடங்கு செய்யப்பட்டது.Istana Besar, birthplace of Umno , Fauziah Ismail, 22 March 2009, New Straits TimesThe Sultan of Johore's Funeral , The Janvinsion Gallery, retrieved 14 June 2009 அவர் இறக்கும் போது, ​​அவர் 64 ஆண்டுகள் ஜொகூர் சுல்தானாக ஆட்சி செய்ததாக அறியப்படுகிறது.

விருதுகள்

 50px - Order of the Crown of the Realm (DMN) (31 August 1958)

 50px - (DK I) (23 மே 1891) (1895) - Royal Family Order of Johor 
 50px - (SPMJ) (23 மே 1891) (1895) - Order of the Crown of Johor

 50px - Royal Family Order of Kelantan (DK) (9 அக்டோபர் 1953)

 50px - Queen Victoria Diamond Jubilee Medal (1897)
50px  - Order of St Michael and St George (KCMG) – Sir (22 June 1897)
 50px - King Edward VII Coronation Medal (1902)
50px - King George V Coronation Medal (1911)
 50px - Order of St Michael and St George (GCMG) – Sir (1 சனவரி 1916)
50px - Order of the British Empire (KBE) – Sir (1 சனவரி 1918)
50px - King George V Silver Jubilee Medal (1935)
50px - Order of the British Empire (GBE) – Sir (3 சூன் 1935)
50px - King George VI Coronation Medal (1937)
 50px - Queen Elizabeth II Coronation Medal (1953)

 50x50px - Order of Osminieh (Nishan-e-Osmanieh) (1898)

50px - Order of the Crown of Italy (1938)

50px - Order of the Crown of Romania (1920)

50px - Order of the White Elephant (KGE) (1924)
50px - Order of the Crown of Siam
24px|border அன்னாம் (வியட்நாம்)
50px - Order of the Dragon of Annam (1933)

50px - Royal Order of Cambodia (1933)

50px - Order of the Rising Sun (1934)

50px - Order of the Brilliant Star of Zanzibar

மேற்கோள்கள்

நூல்கள்
 Basri, M. A. Fawzi Mohd., Johor, 1855–1917: Pentadbiran dan Perkembangannya, published by Fajar Bakti, 1988, 
 Gullick, J.M., Rulers and Residents: Influence and Power in the Malay States, 1870–1920, Oxford University Press, 1992, 
 Nadarajah, Nesalamar, Johore and the Origins of British Control, 1895–1914, Arenabuku, 2000, 
 Noor, Farish A.,The Other Malaysia: Writings on Malaysia's Subaltern History, Silverfishbooks, 2002, 
 Tate, D.J.M, The Making of Modern South-East Asia, Oxford University Press, 1971
 Puthucheary, Marvis, The Politics of Administration: The Malaysian Experience, Oxford University Press, 1978, 
 Richard Olaf Winstedt, A History of Johore (1365–1941), (M.B.R.A.S. Reprints, 6.) Kuala Lumpur: Malaysian Branch of the Royal Asiatic Society, 1992, 
 Trocki, Carl A., Prince of Pirates: The Temenggongs and the Development of Johor and Singapore, 1784–1885, Singapore University Press, 1979

 மேலும் காண்க 
 ஜொகூர் சுல்தானகம்
 மலேசியாவின் முடியாட்சிகள்
 ஜொகூர் சுல்தான் இப்ராகிம் இசுகந்தர்
 ஜொகூர் சுல்தான் அபு பக்கர்
 ஜொகூர் சுல்தான் இசுகந்தர்
 பெண்டகாரா அரசமரபு

 வெளி இணைப்புகள் 


 Glasgow girl and the Sultan of Johore


பகுப்பு:1873 பிறப்புகள்
பகுப்பு:1959 இறப்புகள்
பகுப்பு:மலேசிய முசுலிம்கள்
பகுப்பு:மலேசிய சுல்தானகங்கள்
பகுப்பு:ஜொகூர் சுல்தான்கள்